Koltordulo

Koltordulo estas birdo de unu el la tri subfamilioj de la familio de Pegedoj, kiu enhavas nur unu genron kaj du speciojn; dum inter la aliaj du subfamilioj estas pli ol 200 specioj. Koltorduloj havas specifajn ecojn, kiuj apartenas ilin al propra subfamilio Jyngidae en ĉi familio, malgraŭ tiu grupo havas nur du speciojn. Nomo Koltordulo estas uzata por grupo de birda genro Jynx kaj same por nomo de sola specio de la genro Jynx torquilla. Tiu lasta specio nomiĝas ankaŭ Eŭrazia koltordulo diferenciginte de  Rufgorĝa koltordulo , vivanta en Afriko sude de Saharo.

Estas arbaraj specioj de soleca kutimaro.
eta|maldekstra|300px|Eŭrazia koltordulo

 Priskribo 
La morfologio estas taŭga por sia medio, kio inkludas longan kranion kiu gastas tre moveblan kaj longan langon, kio permesas al ili elpreni la larvojn de insektoj, ĉefe formikoj, el kiuj ili nutras sin post trabori la duramenon de la trunkoj de la arboj. Ties zigodaktiliaj piedoj, tio estas, ke ili havas du antaŭajn kaj du malantaŭajn fingrojn, malajn, permesas al ili alkroĉi al elstaraĵoj de trunkoj, kaj al malgrandaj branĉoj. Kiel ĉe aliaj samfamilianoj, sed ili malhavas la rigidajn vostoplumojn kiuj permesas al aliaj grimpi surtrunke kaj pro tio ili estas pli ofte surbranĉe anstataŭ surtrunke.

La strukturo de la beko estas diferenca el tiu de la veraj pegoj, kiel, ekzemple, la membroj de la genro Dendrocopos. Ĉikaze ties formo estas diferenca (malpli longa kaj malpli akra), kaj ties efiko traboranta pli malgranda; fakte, la birdoj de Jynx kutimas uzi jam boritajn truojn anstataŭ trabori ili mem.

La du specioj de la genro, J. torquilla kaj J. ruficollis, posedas kamuflajn plumarojn, malmulte allogajn, kun grizaj kaj brunaj nuancoj.

La voĉo estas nazeca, tipa kanto de la membroj de la familio Pegedoj.

Nestumas ili en truoj, kutime iam faritaj de la specio Dryocopus martius; ĉe J. torquilla, kutime unu fojon jare, kaj la ovodemetado estas el sep al dek blankaj ovoj.

Tiu birdo ricevas sian nomon el sia kapablo por turni sian kapon preskaŭ 180 gradojn. Se ĝenite ĉeneste, la birdo uzas kapomovon kiel de serpento kiel minaco. Tiu stranga kutimo kaŭzis sian uzadon en sorĉado, per surmeto de koltordulo sur iu.

 Specioj 
Estas la jenaj du specioj:
 Eŭrazia koltordulo, Jynx torquilla
 Ruĝgorĝa koltordulo, aŭ Ruĝbrusta koltordulo, Jynx ruficollis

 Taksonomio 
Oni konsideras nur du speciojn en la genro, ĝenerale dividitaj en subspecioj.
 Jynx torquilla
 Jynx torquilla torquilla
 Jynx torquilla sarudnyi
 Jynx torquilla tschusii
 Jynx torquilla mauretanica
 Jynx torquilla chinensis
 Jynx torquilla himalayana
 Jynx torquilla japonica
 Jynx ruficollis
 Jynx ruficollis ruficollis
 Jynx ruficollis rougeoti
 Jynx ruficollis pectoralis
 Jynx ruficollis diloloensis
 Jynx ruficollis striaticula
 Jynx ruficollis pulchricollis
 Jynx ruficollis aequatorialis

Kategorio:Pegedoj